da en da nl ca da da de es da sv da da da da da da da sv da da sv da sv en sv en sv en sv sv sv da da da da de da da da da da da da da da da da da da nl da en da da es nl da
Pakker fra oven: PostNord tester levering med drone | PostNord Danmark
23.9.2022 14:49:23 CEST | PostNord Danmark
PostNord er i fuld gang med at undersøge, hvordan nye teknologiske initiativer kan blive en del af fremtidens logistik - og for første gang i dansk luftrum, har virksomheden nu gennemført en test af pakkelevering med drone.
En stor del af verdens CO2-udledning kommer i dag fra tung transport på vejene. Derfor er PostNord i fuld gang med at undersøge, hvordan nye teknologier kan være med til at gøre hverdagen lettere for danskerne og samtidig bidrage til en grønnere fremtid. Det kræver, at branchen tænker innovativt, og i den ånd har PostNord nu sendt den første pakke til vejrs.
- Vi var blandt de første i verden til at satse på et netværk af selvbetjente pakkebokse, som i dag er blevet en stor succes hos danskerne, ligesom vi stadig tester selvkørende pakkebiler og pakkebokse. Med test af droner tager vi endnu et kig ind i fremtidens pakkelevering, for at blive klogere på, hvilke muligheder der på sigt kan sikre en nem, effektiv og bæredygtig nethandel for alle, siger Stine Sander, Vice President Parcels hos PostNord Danmark.
Dronen, som PostNord har gennemført sin første test med, kan fragte mindre pakker og flyve ca. 100 km/t., mens større droner, der kan transportere flere hundrede kilo, er lige rundt om hjørnet. Formålet med det udførte droneforsøg er at blive klogere på ny teknologi - og under forsøget fløj dronen mere end 50 kilometer.
I dag er en meget stor del af PostNords brev- og pakkehåndtering automatiseret ved hjælp af robotter, der både sorterer, fotograferer og scanner de mange millioner forsendelser, som PostNord hvert år håndterer. Samtidig bliver stadig flere dieseldrevne pakkebiler erstattet af el-biler – noget, der for bare 20 år siden virkede fjernt, men som i dag er det en helt naturlig og integreret del af PostNords forretning.
- At afsøge mulighederne for dronelevering er spændende, men der er fortsat en del forhindringer på området, der begrænser brugen af teknologien i dag. Men hvem ved, hvordan det ser ud i fremtiden? Vi finder i hvert fald aldrig ud af det, hvis vi ikke gør os erfaringer med ny teknologi, siger Stine Sander.
Testen begyndte ved PostNords terminal i Køge og sluttede ved en privat bolig i Slagelse. Der er i første omgang tale om et forsøg, da det i praksis hverken teknologisk eller lovgivningsmæssigt kan lade sig gøre at udføre pakkeleveringer fra luften i stor skala endnu. Det betyder også, at der var en del af ruten, hvor dronen ikke måtte flyve. Testflyvningen skal bidrage til yderligere erfaring og viden om de muligheder og begrænsninger droneflyvning har - både i dag og på den lange bane. Der er derfor endnu ikke konkrete planer om, at dronelevering skal implementeres som en del af PostNords netværk af leveringer.
Information om PostNord Danmark
Følg pressemeddelelser fra PostNord Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra PostNord Danmark
PostNord gør julepakkerne grønnere: Udvider med 100 nye el-biler30.9.2022 12:58:43 CEST | Pressemeddelelse
Selvom vi stadig kun er i begyndelsen af efteråret, er PostNord godt i gang med forberedelserne til online-handlens højsæson. Black Friday og jul er lige om hjørnet, og i år kan dine pakker meget vel blive leveret af en af PostNords 100 nye elbiler.
PostNord og WWF kaster lys på Danmarks truede dyr i ny frimærkeudgivelse20.9.2022 08:00:00 CEST | Pressemeddelelse
Flere af naturens vilde arter og dyr er allerede væk, mens andre er i fare for at forsvinde. Derfor er PostNord og WWF Verdensnaturfonden gået sammen for at sætte fokus på vigtigheden af beskyttelse og genopretning af dansk natur.
PostNord indvier nyt tankanlæg til biogas i Brøndby8.9.2022 16:30:00 CEST | Pressemeddelelse
De ti PostNord-lastbiler, der kører på biogas, sparer nu turen omkring tankstationen, og bliver i stedet tanket på PostNords eget anlæg ved PostNords pakketerminal i Brøndby. Anlægget blev indviet af transportminister Trine Bramsen torsdag den 8. september. - Vores ambition om at gøre danskernes breve og pakker endnu grønnere gennem konkret CO2-reduktion er bundet op på et mål om at være fossilfri i 2030. Brugen af biogas som drivmiddel er ét blandt flere tiltag, der har effekt med det samme, og vi er i fuld gang med at sætte retningen for fremtidens logistik, siger Peter Kjær Jensen, der er administrerende direktør i PostNord. Det nye tankanlæg støtter op om PostNords omfattende grønne omstilling ved at gøre biogassen let og hurtigt tilgængelig, sådan at lastbilernes ruter ikke er afhængige af placeringen af de offentligt tilgængelige tankanlæg til biogas. - Den grønne omstilling har vi alle sammen et ansvar for at drive, og i transportbranchen går vi hos PostNord foran ved selv at in
PostNord fejrer dansk scenekunst med ny frimærkeudgivelse7.9.2022 10:20:00 CEST | Pressemeddelelse
I år er en vigtig milepæl i dansk scenekunsts historie. Det er nemlig 300 år siden, at de første replikker blev sagt på dansk på de skrå brædder. I anledningen af jubilæet markerer PostNord dansk teaters betydning med et nyt frimærkeark.
PostNord støtter nyt nordisk kvindecykkelløb17.6.2022 09:44:39 CEST | Pressemeddelelse
Sommeren er kendt for masser af gode cykelløb og i år er ingen undtagelse. Men det er ikke kun Tour de France og PostNord Danmark Rundt, der kommer til at pryde de danske landeveje.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022